《戍辽渡海二首 其一》
明代·孙蕡

天风万里噀洪涛，惊见神峰立巨鳌。绀节影摇龙伯国，绣幢光拂海凫毛。

浮空员峤随波长，绕石珊瑚出浪高。倘许从戎树勋业，白头归路拥旌旄。

作者简介：（1334—1389）广东顺德人，字仲衍，号西庵。博学工诗文。明兵下广东，蕡为何真作书请降。洪武中历虹县主簿、翰林典雅。预修《洪武正韵》。出为平原簿，坐事被逮，罚筑京师城垣。旋得释。十五年，起苏州经历，坐累戍辽东。又以尝为蓝玉题画，论死。有《西庵集》。